Bredasdorp het ons verras. Dit is baie groter as wat ons verwag het. 'n Stop by die John Deere handelaar was 'n hoogtepunt vir my kinders. Ons het na al die nuutste trekkers gaan kyk en hulle monde het oopgehang! Die dorp is baie netjies en die mense baie vriendelik.
'n Plek waar 'n mens kan afsaal, weg van die gejaagde lewe. Die mense daar is ook baie vriendelik en behulpsaam.
Dis onsettend warm in die somer. Jy sal meestal net wynplase besoek as jy nie baie avontuurlistig is nie.
Desembermaand was baie winderig. Ons hou van stap en het elke oggend van die huis af tot by Shelley Point gestap (sowat 10 km). Die reën het ons selfs een oggend gevang. Dit het ons nie gepla nie, vir sulke dae was die DSTV 'n absolute bonus. Baie mense het seker vir Kersfees "drones" gekry, gedurig op en af langs die strand en oor ons koppe. Dit was nogals irriterend. Vreeslik baie honde wat nie op leibande was nie, al is daar 'n kennisgewingbord wat sê dat dit noodsaaklik is! Baie ouers met klein kinders op die strand moes honde van hul kinders af wegjaag. 'n Vrou wie se hond op 'n leiband was, was op haar hande gebyt toe sy haar hondjie wou beskerm teen groter honde. Daar is ongelukkig geen mense met wetstoepassing teenwoordig om die publiek te beskerm teen loshardlopende honde langs Golden Mile-strand of om die eienaars boetes op te lê nie.